Hr Priit Alekask
Riigi Kaitseinvesteeringute Keskus
Järve 34A
11314 Tallinn
		Teie 14.11.2024 nr 	
			
		Meie 27.11.2024 nr KV-4.1-3.1/24/21820-2	

Narva-Jõesuu linna J. Poska tn 36 ja lähiala detailplaneering	

	

Narva-Jõesuu Linnavalitsus esitas Riigi Kaitseinvesteeringute Keskusele arvamuse avaldamiseks Narva-Jõesuu linna J. Poska tn 36 ja lähiala detailplaneeringu.

Detailplaneeringu eesmärk on Narva-Jõesuu linna J. Poska tn 36 uue ühiskondliku hoone ehk koolihoone ehitusõiguse määramine. Vajadusel olemasoleva koolihoone osalise rekonstrueerimis- ja vajadusel laiendamisõiguse määramine. Olemasoleva koolihoone osa lammutamise määramine. Lammutusjärgse ehitusõiguse määramine nt ühiskondlik hoone, välitingimustes sportimisala ja/või muu rekreatiivse ala ehitamiseks. Lähialal kavandatakse avalikud juurdepääsud J. Poska tn 36 kinnistule.

Planeeritav ala piirneb Narva jõega. Muu hulgas võimaldab detailplaneering paigaldada kavandatavate hoonete katustele ja fassaadidele päikesepaneele. Planeeringualal oleva koolihoone kinnistu territooriumi all on endise õigeusu kiriku surnuaed ja samuti võib olla ka saksa sõdurite surnuaed.

Kaitsevägi lisab Narva-Jõesuu linna J. Poska tn 36 ja lähiala detailplaneeringu juurde märkuse ühiskondliku hoone omatarbeks kavandatava päikeseelektrijaama (PEJ) päikesepaneelide DC-võimsuse piirang 50 kW (juriidiline isik) ning füüsilise isiku kinnistule päikesepaneelide DC-võimsuse piirang kuni 25 kW.
Narva-Jõesuu linna J. Poska tn 36 ja lähiala detailplaneeringu hooned paiknevad kaitseministri määruse nr 16 alusel ehitiste, rajatiste ning paigaldiste piirangualas.
Kaitseministri 26.06.2015 määruse nr 16 §6¹ „Raadiosüsteemi töövõime kriteeriumid“ lõige 1 ja lõige 2 alusel on lubatud rajada ainult oma katastriüksuse tarbeks PEJ päikesepaneelide koguvõimsusega mitte üle 50 kW, mis on ühendatud kuni 0,4 kV madalpinge jaotusvõrguga.

Lugupidamisega	

[ allkirjastatud digitaalselt ]

Veikko Kannel	
Kolonel	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee